Csanytelek Község Önkormányzata Csanytelek Község Önkormányzata





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/1479-1/2021.

**E l ő t e r j e s z t é s**

**Csanytelek Község Önkormányzata Képviselő-testülete**

**2021. szeptemberi ülésére**

**Tárgy:** *az Alsó- Tisza-menti Többcélú Óvodák és Mini Bölcsődék, benne a Csanyteleki Tagintézménye 2020/2021. nevelési évben végzett tevékenységéről szóló beszámoló, az Alsó- Tisza-menti Többcélú Óvodák és Mini Bölcsődék, benne a Csanyteleki Óvoda és Mini Bölcsőde 2021/2022. nevelési évi munkaterve véleményezése*

**Tisztelt Képviselő-testület!**

Tájékoztatjuk Önöket arról, hogy az Alsó- Tisza-menti Többcélú Óvodák és Mini Bölcsődék Intézményének Vezetőjebeszámolót készített az Alsó- Tisza-menti Önkormányzati Társulás Társulási Tanácsa számára az intézményben 2020/2021. nevelési évben folyt tevékenységről, hivatkozva a nemzeti köznevelésről szóló 2011. évi CXC. törvény 85. § (2) bekezdésében foglaltakra, miszerint fenntartó legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Az intézmény fenntartója *nem írt elő beszámolási kötelezettséget,* viszont a feladat- és hatáskört Társulásra átruházó Csanytelek Község Önkormányzata Képviselő-testülete, mint az intézménynek helyet adó Tagönkormányzat, a Társulás Társulási Megállapodásában foglaltakra hivatkozással jogot formál az önkormányzat területén működő intézmények tevékenységének megismerésére, főleg akkor, amikor jogszabályi kötelezettsége teljesítését érinti az.

Egyetértünk az Intézményvezető *óvodai csoportlétszám fenntartó általi átlépése engedélyezése iránti kezdeményezésével*, melynek támogatására teszünk javaslatot, hivatkozva a köznevelésről szóló 2011. évi CXC. törvény 25. § (7) bekezdésében foglaltakra. A törvény szerint az adott óvodai *csoportlétszám maximuma 25 fő, melytől a fenntartó 20 %-kal eltérhet a nevelési év kezdetén, de nevelési év közben is, ha az intézmény vezetője más intézménytől gyermeket vesz át, vagy vesz* *fel.* A tavalyi nevelési évben 66 gyermekhez képest, jelenleg 75 fő gyermek a beíratott, de további legalább 3 gyermek érkezése várható rövidesen, mellyel a törvény szerinti felső limitet már átlépi az intézmény. Ezzel akár 80 főre is emelkedhet a gyermeklétszám, melyhez elengedhetetlen a fenntartó engedélye a 2021/2022. nevelési évtől. A Társulás Társulási Megállapodásába foglalt javaslattételi jogával élve ad felhatalmazást a település polgármesterének ezen álláspont Társulás Társulási Tanácsa előtti képviseletére.

**Tisztelt Képviselő-testület!**

Kezdeményezzük a tárgyi előterjesztésben, a határozati javaslatokban, a csatolt beszámolókban foglaltak megvitatását és változtatás nélküli elfogadását, annak az intézmény fenntartója általi jóváhagyását.

C s a n y t e l e k, 2021. augusztus 30.

Tisztelettel:

……………………………… …………………………..

Erhard Gyula Kató Pálné

Polgármester j e g y z ő

**…./2021. (IX. .) Ökt határozat**

**Tárgy:** *az Alsó- Tisza-menti Többcélú Óvodák és Mini Bölcsődék, benne a Csanyteleki Tagintézménye 2020/2021. nevelési évben végzett tevékenységéről szóló beszámoló, az Alsó- Tisza-menti Többcélú Óvodák és Mini Bölcsődék, benne a Csanyteleki Óvoda és Mini Bölcsőde 2021/2022. nevelési évi munkaterve véleményezése*

**Határozati j a v a s l a t**

1. **Csanytelek Község Önkormányzata Képviselő-testülete** napirendje keretében megtárgyalta az *Alsó- Tisza-menti Többcélú Óvodák és Mini Bölcsődék Intézményvezetője* által a tárgyban benyújtott, az intézmény 2020/2021. nevelési évében végzett tevékenységéről szóló beszámolót, továbbá az intézmény és tagintézménye 2021/2022. nevelési évre irányadó munkatervében foglaltakat, melyet az Alsó- Tisza-menti Önkormányzati Társulás Társulási Megállapodása V. Fejezet 12. pontja értelmében, mint a *nevelési intézmény tagintézményének helye szerinti tagönkormányzat előzetes véleményezési és egyetértési jogával* élve elfogad és annak változtatás nélküli elfogadását javasolja az intézmény fenntartója számára, melynek képviseletére felhatalmazza a település polgármesterét.
2. A Képviselő-testület elismerését fejezi ki a Csanyteleki Óvoda és Mini Bölcsőde intézményvezetője és a nevelőtestülete számára a beszámolási időszakban magas szakmai színvonalon végzett tevékenységük értékeléseként és elvárásként fogalmazza meg a jövőre nézve az intézmény pedagógiai programjában írtak maradéktalan megvalósítását.

Határozatról értesítést kap:

* Alsó- Tisza- menti Önkormányzati Társulás Társulási Tanácsa Elnöke, Tagjai,
* Csanytelek Község Önkormányzata Képviselő-testülete Tagjai (Helyben)
* Csanytelek Község Önkormányzata jegyzője (Helyben) és általa
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsődék Intézményvezetője,
* Csanyteleki Óvoda és Mini Bölcsőde Tagintézmény Vezetője
* Irattár

**…./2021. (IX. .. .) Ökt határozat**

**Tárgy:** *A Csanyteleki Óvoda és Mini Bölcsőde intézménye csoportlétszáma átlépésének engedélyezésére javaslat*

**Határozati j a v a s l a t**

1. Csanytelek Község Önkormányzata Képviselő-testülete az Alsó- Tisza-menti Többcélú Óvodák és Mini Bölcsődék Intézményvezetője által tárgyban jelzett kezdeményezését támogatja és javasolja az intézmény fenntartója az Alsó- Tisza-menti Önkormányzati Társulás Társulási Tanácsának, hogy a Csanyteleki Óvoda és Mini Bölcsőde Tagintézményében a jelenlegi 3 óvodai csoport minden csoportjára kiterjesztetten 2021/2022. nevelési évtől *engedélyezze a csoportlétszám átlépését*, a köznevelésről szóló 2011. évi CXC. törvény 25. § (7) bekezdése szerinti jogalapra hivatkozással, melynek képviseletére felhatalmazza a település polgármesterét.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke (Helyben)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Szabóné Pálinkás Györgyi az Alsó- Tisza-menti Többcélú Óvodák és Mini Bölcsődék Intézményvezetője,
* Csanyteleki Óvoda és Mini Bölcsőde Tagintézmény Vezetője (Helyben)
* Tóth Józsefné Adó- és Pénzügyi Iroda Vezetője (Helyben)
* Irattár